Vânt în cea mai mare parte din România. Cum va fi vremea în Bucureşti | HARTĂ
Meteorologii anunţă că, vineri, va fi vânt în cea mai mare parte a ţării, cu intensificări în Moldova, în estul şi sud-estul Transilvaniei.
Vineri, până la ora 21:00, conform ANM, "temporar vor fi intensificări ale vântului în cea mai mare parte a ţării, cu viteze în general de 45...55 km/h, iar la munte rafalele vor depăşi 60...70 km/h".
O atenţionare meteorologică cod galben de intensificări ale vântului, valabilă până vineri la ora 18:00, a fost emisă pentru mai multe regiune.
"Vântul va avea intensificări în Moldova, în estul şi sud-estul Transilvaniei cu viteze în general de 55...65 km/h, iar în Carpaţii Orientali, la altitudini mari rafalele vor depăşi 90 km/h", transmite ANM.
Cum va fi vremea în București
"Vremea va continua să se încălzească. Cerul va fi mai mult senin, iar vântul va sufla în general moderat (rafale în jurul a 40 de km/h). Temperatura maximă va fi de 23...24 de grade", transmit meteorologii.
Sursa: News.ro
Dată publicare:
29-03-2024 10:24